stanford-oval/wikipedia huggingface dataset:
קרייג טי. נלסון
קריירת משחק

נלסון החל את הקריירה שלו כקומיקאי בהרכב "The Groundlings". ביחד עם הקולנוען ההוליוודי בארי לוינסון והתסריטאי רודי דה לוקה הקים נלסון הרכב קומי והופיע עמו רבות במועדון "The Comedy Store" הפופולרי שבלוס אנג'לס.
את קריירת המשחק החל כשחקן קולנוע, הוא התגלה לראשונה בשנת 1980 בקומדיה של סידני פואטייה "שגעון על תנאי" בתפקיד הסוהר וילסון.
נלסון הוכר כבעל יכולות קומיות בתחילת דרכו, אך בשנות ה-80 הוא הוכיח את יכולות המשחק שלו גם בז'אנרים אחרים. נלסון שיחק במותחן הקלאסי "פולטרגייסט" בהפקת סטיבן ספילברג בתפקיד הראשי של סטיבן אב משפחת פרלינג, אותו גילם גם בסרט ההמשך "פולטרגייסט 2". הוא הופיע בדרמות "דמעות של שתיקה" של רולנד ג'ופה בתפקיד הנספח הצבאי, "סילקווד" של מייק ניקולס בתפקיד עובד המפעל וינסטון ו"כל הצעדים הנכונים" בתפקיד ניקרסון מאמנו של שחקן הפוטבול סטפן דג'ורג'ביץ' (טום קרוז). השתתף גם כן במותחן "תעלומת אומגה", סרטו האחרון של סם פקינפה ובסרט הפעולה "אקשן ג'קסון" בתפקיד איש העסקים פיטר דלפליין.
למירב הסופרלטיבים בקריירה שלו זכה נלסון בזכות משחקו הקומי בסיטקום "המאמן" של רשת ABC. נלסון גילם במשך כעשור את מאמן הפוטבול היידן פוקס, זכה בפרס אמי לשחקן הראשי הטוב ביותר בסדרה קומית והועמד ל-4 פרסי גלובוס זהב.
במהלך שנות ה-90 השתתף במספר סרטים: בקומדיה של רוג'ר ספוטיסווד "טרנר והוץ'" בתור מפקד המשטרה הווארד הייד, בדרמה של רוב ריינר "פסק דין" בתפקיד אד פיטרס ובמותחן "מלכודת לפרקליט" של טיילור הקפורד בתפקיד איל ההון אלכסנדר קאלן אותו מייצג הפרקליט קווין לומקס (קיאנו ריבס). נלסון גילם גם את העיתונאי היהודי אמריקאי וולטר וינצ'ל בהפקת ה-HBO המוערכת "סיפורה של ג'וזפין בייקר".
בשנת 2000 השתתף נלסון בהפקת הטלוויזיה "תמונות מלוכלכות" המצליחה בתור השריף סיימון לייס ובמותחן הקולנועי "מועדון הגולגולות" בתפקיד השופט ליטן אביו של חבר הכנופיה הצעיר קאלב מדקרייק (פול ווקר) . מאותה שנה הוביל נלסון גם את צוות שחקני הסדרה הפוליטית "המחוז" במשך כ-4 עונות.
בשנת 2004 דיבב נלסון בסרט האנימציה שובר הקופות וזוכה שני פרסי האוסקר "משפחת סופר-על" את הדמות הראשית - "מר סופר-על". ב-2005 זכה נלסון לביקורות אוהדות כל הופעתו בדרמה הקומית הקולנועית "עד שהמשפחה תפריד בינינו" בתור הפרופסור קלי סטון.
ב-2007 השתתף בהפקה הקומית של בן סטילר "להבי התהילה" בתפקיד מאמן הריקוד רוברט. ב-2009 שיחק בקומדיה "ההצעה" בתפקיד ג'ו אביו של אנדרו פקסטון (ראיין ריינולדס).
בשנת 2010 הופיע בסרט "קומפני מן" והחל לשחקן בסדרת הדרמה "הורים במשרה מלאה" בתפקיד זיק ברוורמן אבי המשפחה המורחבת, תפקיד אותו מילא נלסון במשך 6 עונות.
ב-2015 השתתף בקומדיה "נראה אותך אסיר" בהפקת ויל פרל בתפקיד מרטין אביה של אליסה בארו (אליסון ברי) והבוס של ג'יימס קינג.
חיים אישיים

לנלסון שלושה ילדים: טיפאני, הסופר כריס נלסון והתסריטאי נוח נלסון מנישואיו הראשונים לרובין מקארתי. אשתו השנייה היא השחקנית לשעבר דוריה קוק נלסון.
פילמוגרפיה > קולנוע

שובו של הרוזן יורגה (1971)
וצדק לכל (1979)
טוראית בנג'מין (1980)
שגעון על תנאי (1980)
פולטרגייסט (1982)
גבר, אישה וילד (1983)
סילקווד (1983)
כל הצעדים הנכונים (1983)
תעלומת אומגה (1983)
דמעות של שתיקה (1984)
פולטרגייסט 2 (1986)
אקשן ג'קסון (1988)
כיפה אדומה (1989)
נולד בארבעה ביולי (1989)
טרנר והוץ' (1989)
כנופיית בברלי-הילס (1989)
פסק דין (1996)
אני לא רפפורט (1996)
אם הקירות האלה היו יכולים לדבר (1996)
מלכודת לפרקליט (1997)
יצור (1998)
מועדון הגולגולות (2000)
משפחת סופר-על (2004) (דיבוב)
עד שהמשפחה תפריד בינינו (2005)
להבי התהילה (2007)
ההצעה (2009)
קומפני מן (2010)
גולשת בנשמה (2011)
נראה אותך אסיר (2015)
מכורים לזהב (2017)
מועדון הספר הטוב (2018)
משפחת סופר-על 2 (2018) - דיבוב
מועדון הספר הטוב: הפרק הבא (2023)
פילמוגרפיה > טלוויזיה

המאמן (1989–1997)
Drug Wars: The Camarena Story‏ (1990)
The Fire Next Time‏ (1993) - מיני-סדרה
לשרת ולהגן (1999)
הציידת (2000)
סוכנות הביון (אנ') (2002)
המחוז (אנ') (2000–2004)
הורים במשרה מלאה (2010–2015)
גרייס ופרנקי (2015)
שלדון הצעיר (2019)
קרב נבי סמואל (1917)

סמלה של הדיוויזיה ה-75 שנקבע אחרי קרב נבי סמואל כסמל לכיבוש "המפתח לירושלים"
קרב נבי סמואל היה קרב שהתחולל בין 18 בנובמבר ל-24 בנובמבר 1917 בין הצבא הבריטי לצבא העות'מאני, כחלק מהקרבות לכיבוש ירושלים במהלך המערכה על סיני וארץ ישראל במלחמת העולם הראשונה. מטרת הבריטים הייתה לכבוש את נבי סמואל כדי שהמקום ישמש קרש קפיצה לכיבוש ירושלים. המקום אומנם נכבש, אך הבריטים נתקלו בהתנגדות עזה של הטורקים, סבלו מנפגעים רבים ולא הצליחו לממש את תוכניתם להגיע משם לירושלים.
רקע

בשלהי אוקטובר 1917 פתחו הכוחות הבריטים במתקפה בצפון הנגב, שבמרכזה כיבוש באר שבע שצלח לאחר תוכנית הטעיה שרקמו הבריטים. פריצת קווי ההגנה הטורקים בבאר שבע ובהמשך בתל חווילפה ובתל א-שריעה ותל הוריירה, איפשרה לבריטים להתקדם צפונה במהירות תוך התמודדות עם הטורקים הנסוגים, בשורה של קרבות שניהלו במהלך נובמבר במסגרת מרדף פלשת.
עד אמצע נובמבר ביססו הבריטים את אחיזתם בכל האזור מיפו מזרחה כשב-14 בנובמבר כבשו את "תחנת הצומת" (תחנת הרכבת נחל שורק) וחסמו בכך נתיב האספקה לירושלים שעשה שימוש בקו הרכבת יפו-ירושלים. ב-15 בנובמבר כבשו כוחות אנזא"ק את רמלה ולוד, וחסמו בכך את הדרך הראשית העולה לירושלים.
מפקד הכוחות הבריטים, אדמונד אלנבי, החליט לנצל את המומנטום, ועל אף עייפות הכוחות הורה על כיבוש ירושלים. כדי ליישם זאת נדרשו הכוחות להשתלט על נקודות מפתח בהן התבצרו הטורקים וביניהן הייתה גם נבי סמואל.
חשיבות המקום

כפר נבי סמואל שוכן בפסגת הר בגובה של 884 מטר מעל פני הים וכ-5 ק"מ מצפון לירושלים. פסגת ההר שולטת על כל סביבותיה וצופה על ירושלים, ולכן למחזיק במקום פתוחה הדרך להתקדם לירושלים. הטורקים, שהבינו את חשיבותה של נקודה זו, ביצרו אותה, והפכו אותה לחלק מקו ההגנה הצפוני של ירושלים.
הכוחות המעורבים > הכוחות הבריטים

לכיבוש ירושלים הקצה הפיקוד הבריטי את היחידות הבאות:
דיוויזיה אחת מתוך הקורפוס ה-20: הדיוויזיה ה-53 הוולשית בפיקוד מייג'ור גנרל סטנלי מוט (הכוללת את בריגדות הרגלים ה-158, ה-159 וה-160).
2 דיוויזיות מתוך הקורפוס ה-21 בפיקודו של גנרל אדוארד באלפין:
הדיוויזיה ה-52 של שפלת סקוטלנד בפיקוד מייג'ור גנרל ג'ון היל (הכוללת את בריגדות הרגלים ה-155, ה-156 וה-157).
הדיוויזיה ה-75 בפיקוד מייג'ור גנרל סר פיליפ פיילין (הכוללת את בריגדות הרגלים ה-232, ה-233 וה-234)
2 דיוויזיות מתוך קורפוס המדבר הרכוב בפיקוד גנרל הנרי שובל:
דיוויזיית הרגלים הרכובים יומנרי בפיקוד מייג'ור גנרל ג'ורג' בארו (הכוללת את הבריגדות הרכובות ה-6, ה-8 וה22).
דיוויזיית הרגלים הרכובים האוסטרלית בפיקוד מייג'ור גנרל הנרי הודג'סון (הכוללת את הבריגדות ה-3 וה-4 של הפ.ק.א והבריגדה הרכובה ה-5).
הכוחות המעורבים > הכוחות הטורקים

הכוחות הטורקים שנסוגו מפני האופנסיבה הבריטית כללו את הארמייה השביעית והארמייה השמינית. במהלך נסיגתן הופרדו הארמיות כשהארמייה השביעית פנתה להגן על ירושלים וגב ההר בעוד שהארמייה השמינית נערכה להגן על מישור החוף, השרון והשומרון. במהלך הנסיגה נפגעו חיילים רבים וכ-10,000 חיילים טורקים נשבו. על אף זאת הצליחו חיילי הארמייה השביעית לבנות מערך ביצורים חזק סביב ירושלים שנתמך בסוללות ארטילריה.
הנסיגה החפוזה של שתי הארמיות הטורקיות יצרה טריז שמנע במקרים רבים העברת סיוע בין הארמיות. הבריטים ניסו לנצל מרווח זה בניסיון להתקדם צפונה.
תוכנית הקרב

תוכניתם של אלנבי והפיקוד הבריטי לכיבוש ירושלים התבססה על כיתור העיר מרוב עבריה כדי לאלץ את הטורקים לסגת ממנה. התוכנית כללה את המהלכים הבאים:
כיתור העיר מדרום על ידי הדיוויזיה ה-53 שתעלה מבאר שבע, חברון ובית לחם.
כיתור העיר ממערב ומצפון על ידי שתי דיוויזיות רגלים (ה-75 וה-52) ודיוויזיית הרגלים הרכובים יומנרי כשהדיוויזיה ה-75 תנוע על הדרך הראשית יפו-ירושלים בעוד ששתי הדיוויזיות האחרות תוכננו לנוע מצפון לדיוויזיה ה-75.
כיתור זה נועד לאלץ את כוחות הטורקים לסגת מזרחה לבקעת הירדן.
מהלך הקרב

המערכה החלה ב-18 בנובמבר 1917. כבר בשלבים הראשונים הואטה התקדמותן של הדיוויזיה ה-52 וה"יומנרי" וזאת בגלל התנגדות טורקית חזקה ובגלל תנאי הקרקע ומזג האוויר הגשום ורק הדיוויזיה ה-75 הצליחה להתקדם מרחק משמעותי במעלה באב אל-ואד והגיעה ב-20 בנובמבר עד אזור קַרְיַת אלְ-עִנַבּ.
ב-21 בנובמבר שינתה הדיוויזיה ה-75 את מגמת התקדמותה והחלה לנוע לכוון צפון-מזרח כדי לחבור לדיוויזיית ה"יומנרי" אולם הכוחות נבלמו ליד כפר בידו והקרבות באזור נמשכו כל היום. בסיום היום הצליחה הבריגדה ה-234 (אנ') לכבוש את נבי סמואל ולהאחז בו. במקביל ניסו חלק מהכוחות הבריטים לאגף את נבי סמואל מצפון ולכבוש את כפר אל-ג'יב כדי לחסום את כביש ירושלים-שכם אולם לא הצליחו.
בגלל עייפות הלוחמים ומחסור בציוד נעצרה הלחימה והכוחות הבריטים, ובמיוחד הבריגדה ה-234 שכבשה את נבי סמואל, נאלצו להתמודד במשך שבועיים עם התקפות נגד טורקיות שניסו לכבוש מחדש את הכפר ולהסיג את הבריטים מצפון ירושלים.
תוצאות הקרב

בלימת התקדמות הכוחות הבריטים והיקף הנפגעים הגדול במהלך כיבוש נבי סמואל וסביבתה ובמהלך התקפות הנגד הטורקיות הובילו את מפקד הקורפוס ה-21 לבקש סיוע מהקורפוס ה-20 כדי שיחידותיו יוכלו לסגת ולהתרענן ואכן עד 28 בנובמבר הושלמה החלפת הכוחות.
חוסר היכולת של הצבא הבריטי להתקדם לירושלים מכוון נבי סמואל הוריד מהפרק את התוכנית המקורית לכבוש את ירושלים מצפון ואילץ את הפיקוד הבריטי לטוות תוכנית חדשה. המערכה לכיבוש ירושלים התחדשה ב-8 בדצמבר 1917, בעזרת כוחות רעננים שהביא אלנבי, והטורקים שחששו מהשלמת הכיתור על העיר נסוגו ממנה והעיר נכנעה.
לקריאה נוספת

ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים, 2012.
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007.
Bruce, Anthony. The Last Crusade, the Palestine Campaign in the First World War. London: John Murray. ISBN 0-7195-5432-2.
Chappell, Mike (2005). The British Army in World War I (3): The Eastern Fronts. Vol. 3 of The British Army in World War I. Osprey Publishing. ISBN 978-1-84176-401-6.
Cyril Falls, Military Operations Egypt & Palestine, His Majesty's Stationery Office, 1930
קרייג פרגוסון

| --- | --- |

קרייג פרגוסון, 2013
 לידה:  17 במאי 1962 (בן 62) גלאזגו, סקוטלנד, הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  תיכון קמברנולד
 תקופת הפעילות:  מ-1980 
 פרסים והוקרה:  פרס המהגרים הגדול (2009) 
 קישורים חיצוניים
 טוויטר:  CraigyFerg
 אתר רשמי
 
קרייג פרגוסון (באנגלית: Craig Ferguson‏; נולד ב-17 במאי 1962) הוא קומיקאי, שחקן, סופר ומנחה טלוויזיה סקוטי-אמריקאי. הנחה את תוכנית האירוח המרכזית והמצליחה של רשת NBC‏, "The Late Late Show with Craig Ferguson"(אנ'), ברציפות מאז מ-2005 עד 2014. במהלך אותה התקופה זכה פרגוסון בפרס פיבודי עבור הראיון שלו משנת 2009 עם הארכיבישוף הדרום-אפריקאי דזמונד טוטו. בין השנים 2014 עד 2017 פרגוסון הנחה גם את השעשועון "Celebrity Name Game", תפקיד אשר זיכה אותו בשני פרסי אמי לבידור בשעות היום, וכמו כן בשנת 2016 הנחה את התוכנית "Join or Die with Craig Ferguson" בערוץ ההיסטוריה. בשנת 2017 פרגוסון הפיק והפיץ באינטרנט תוכנית בת שישה פרקים בשם "Couple Thinkers" בה כיכב לצד אשתו, מייגן וואלאס קנינגהם.
פרגוסון החל את קריירת הבידור כמתופף של להקות פאנק בגלאזגו כאשר היה בשנות העשרה. לאורך השנים לקח חלק בתוכניות שונות בטלוויזיה הבריטית וזכה גם להצלחה בהצגות תיאטרון בריטיות שונות. בהמשך עבר פרגוסון לארצות הברית, שם כיכב בין השנים 1996 עד 2004 בתפקיד נייג'ל וויק בסיטקום של ABC "המופע של דרו קארי". לאורך השנים פרגוסון כתב שלושה ספרים - "Between the Bridge and the River" (רומן), "American on Purpose" (ספר זיכרונות), והספר "Riding the Elephant: A Memoir of Altercations, Humiliations, Hallucinations & Observations". פרגוסון מחזיק הן באזרחות בריטית והן באזרחות אמריקאית.
פרגוסון כתב ושיחק בשלושה סרטים, ביים אחד מהם, והופיע בעוד מספר סרטים. לאורך השנים פרגוסון לקח גם חלק בדיבוב של דמויות שונות בסרטי וסדרות אנימציה בהן סדרת סרטי האנימציה הדרקון הראשון שלי (2010–2019) והסרטים פו הדוב (2011) ואמיצה (2012).
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 1998 | Modern Vampires | ריצ'רד |  |
| 1999 | The Big Tease | קרופורד מקנזי | לקח גם חלק בכתיבת התסריט |
| 2000 | Chain of Fools | מלנדר סטיבנס |  |
| 2000 | Born Romantic | פרנקי |  |
| 2000 | Saving Grace | מתיו סטיוארט | לקח גם חלק בכתיבת התסריט |
| 2002 | Life Without Dick | ג'ארד אוריילי |  |
| 2002 | Prendimi l'anima (The Soul Keeper) | ריצ'רד פרייזר |  |
| 2003 | I'll Be There | פול קר | בנוסף לקח חלק בכתיבת התסריט והיה הבמאי |
| 2004 | סדרה של צרות | אדם עם מגדר בלתי מוגדר |  |
| 2004 | Lenny the Wonder Dog | ד"ר ריצ'רד וגנר |  |
| 2005 | Niagara Motel | פילי |  |
| 2007 | Trust Me | טד טרומן |  |
| 2009 | האמת המכוערת | בתפקיד עצמו | הופעת קמע |
| 2010 | הדרקון הראשון שלי | גובר | דיבוב |
| 2010 | קיק אס | בתפקיד עצמו | הופעת קמע |
| 2010 | Legend of the Boneknapper Dragon | גובר | דיבוב. סרט קצר |
| 2011 | Gift of the Night Fury | גובר | דיבוב. סרט קצר |
| 2011 | Book of Dragons | גובר | דיבוב. סרט קצר |
| 2011 | פו הדב | ינשוף | דיבוב |
| 2012 | אמיצה | לורד מקינטוש | דיבוב |
| 2012 | Big Top Scooby-Doo! | וויטני דאבלדיי | דיבוב |
| 2014 | הדרקון הראשון שלי 2 | גובר | דיבוב |
| 2014 | יצאת כוכב | דמויות שונות | דיבוב |
| 2014 | The Hero of Color City | נאט | דיבוב |
| 2018 | Duck Duck Goose | ג'יילס | דיבוב |
| 2019 | הדרקון הראשון שלי: העולם הנסתר | גובר | דיבוב |
| 2020 | Then Came You | הווארד |  |
פילמוגרפיה > תוכן מקוון

| שנה | שם | תפקיד | הערות |
| --- | --- | --- | --- |
| 2014 | Web Therapy | יואן קלארק | 3 פרקים |
| 2017 | Couple Thinkers | בתפקיד עצמו (מנחה) | 6 פרקים. היה גם מפיק בפועל |
פילמוגרפיה > משחקי וידאו

| שנה | שם | תפקיד |
| --- | --- | --- |
| 2013 | Disney Magical World | ינשוף |
הערות שוליים

↑  Carras, Christi (5 בינואר 2022). "Disney sets 'Alice in Wonderland' series with Craig Ferguson". Los Angeles Times. {{cite web}}:  (עזרה)
| --- | --- |
בקרת זהויות :  NLI: 987007360345905171  PLWABN: 9810612509705606  BIBSYS: 1063700  BnF: cb14176887w (data)  GND: 141028459  ISNI: 0000 0000 7841 2102  LCCN: no00103017  MusicBrainz: e961df60-3c7a-41a0-b69a-e7381b3a3c0a  NKC: pna2005281009  NTA: 203129644  RERO: 02-A008791297  SUDOC: 137437994  Trove: 1457675  VIAF: 85085680   WorldCat (עם VIAF): 85085680
רדליצ'יה

| רדליצ'יה |
| --- | --- |

תקופה
קמבריום, 524–518.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
מחלקה:: טרילוביטים
סדרה:: Redlichiida
משפחה:: Redlichiidae
סוג:: רדליצ'יה
מינים
 R. noetlingi  R. advialis  R. amadeana  R. chinensis  R. creta  R. endoi  R. forresti  R. guizhouensis  R. gumridgensis  R. idonea  R. lepta  R. petita  R. mayalis  R. micrograpta  R. takooensis  R. venulosa  R. versabunda  R. vertumnia
שם מדעי
 Redlichia

רדליצ'יה (שם מדעי: Redlichia) הוא סוג נכחד של פרוק-רגליים ממחלקת הטרילוביטים אשר חיו בתקופת הקמבריום שבתחילת עידן הפלאוזואיקון הקדום. טרילוביט זה הגיע לאורך 35 סנטימטרים בממוצע.
הוא נמצא באזורים רבים בעולם בשכבות סלע שנוצרו בימים רדודים בסין, קוריאה, פקיסטן, ההימלאיה, איראן, סיביר, ספרד ואוסטרליה. התגלו מינים רבים שלו, הראשון שבהם התגלה ב-1899.
מבנה הגב של טרילוביט זה היה עשוי משלד חיצוני קשיח שדמה לביצה הפוכה עם בית חזה מגודל שהתחלק ל-11 חלקים. על החזה היו לו קוצים שונים שבלטו מהצידיים ועזרו כנראה להגנה. הראש היה גדול עם חלל עיניים רחב ו"קסדה" קשתית רחבה. היצור היה שטוח וחי על קרקעית הים, שם הוא סינן מזון בלסתותיו הקטנות.
רדיקל של מספר שלם

במתמטיקה, ובמיוחד בתורת המספרים, הרדיקל של מספר טבעי n מוגדר להיות מכפלת כל המספרים הראשוניים המחלקים את n:
לדוגמה:
\,36=2^{2}\cdot 3^{2}\qquad \operatorname {rad} (36)=2\cdot 3=6
\,500=2^{2}\cdot 5^{3}\qquad \operatorname {rad} (500)=2\cdot 5=10
הרדיקל של מספר טבעי n הוא המספר הטבעי הגדול ביותר שהוא חופשי מריבועים ושמחלק את n. לפיכך, הרדיקל נקרא גם החלק חסר הריבועים של n.
פונקציית הrad היא פונקציה כפלית, כלומר לכל זוג מספרים זרים m ו-n מתקיים:
אחד השימושים מרחיקי הלכת ביותר של פונקציית ה-rad מופיע בניסוחה של השערת abc.
בתורת החוגים מוכלל הרדיקל של מספר שלם לרדיקל של אידיאל כללי. בחוג המספרים השלמים מתקבל שאם  m=\operatorname {rad} (n) אז הרדיקל של האידיאל  n\mathbb {Z}  הוא  m\mathbb {Z} .
קתדרלת באייה

| --- | --- |

קתדרלת באייה - מבט ממזרח
 מידע כללי
 סוג:  קתדרלה
 כתובת:  rue du Bienvenu 
 מיקום:  באייה
 מדינה:  צרפת צרפת
 זרם:  נצרות קתולית
 הקמה ובנייה
 תקופת הבנייה:  ? – המאה ה־11
 תאריך פתיחה רשמי:  המאה ה־11 
 סגנון אדריכלי:  אדריכלות נורמנית, אדריכלות רומנסקית
 מידות
 גובה:  76.6 מטר
 קואורדינטות:  49°16′32″N 0°42′12″W﻿ / ﻿49.275555555556°N 0.70333333333333°W﻿ / 49.275555555556; -0.70333333333333
 אתר רשמי
 he
 
החזית המערבית, 1900
קתדרלת באייה (בצרפתית: Cathédrale Notre-Dame de Bayeux) היא קתדרלה קתולית בעיר באייה, היא מושב הבישוף של באייה ובמקור הכילה את שטיח באייה המפורסם. הקתדרלה משלבת בין אדריכלות נורמנית ואדריכלות רומנסקית לאדריכלות גותית מוקדמת ומאוחרת.
אתר הקתדרלה הכיל מקדשים עוד מהתקופה הרומית. הקתדרלה הנוכחית נחנכה ב-14 ביולי 1077 בנוכחות ויליאם הכובש. שם אילץ ויליאם את הרולד גודווינסון להישבע, דבר שהוביל לכיבושה של אנגליה בידי נורמנדי. הספינה הראשית בנויה עם קשתות חצי-עגולות האופייניות לרומנסק ואילו בית המקהלה בנוי עם קשתות מחודדות האופייניות לגותיקה. המבנה עבר במהלך השנים שיפוצים ושינויים בסגנון הגותי שכללו הוספת תמיכות דואות וחזית מערבית עם צריחים מחודדים בצורת פירמידות חלקות עם צריחונים מסביבם. המגדל המרכזי נבנה במאה ה-15 ועוטר בצריח מחודד עם כיפה מהמאה ה-19.
גלריה

החזית המערבית
בית המקהלה הגותי
הספינה הראשית הרומנסקית
בית המקהלה הגותי
חלון ויטראז' בצד הדרומי של הספינה
ציור קיר בקריפטה
ציור קיר בקריפטה
מבט על האפסיס
רג'י בולוק

| --- | --- |

בולוק בשנת 2020
 לידה:  16 במרץ 1991 (בן 33) בולטימור שבמרילנד, ארצות הברית 
 עמדה:  קלע, סמול פורוורד
 גובה:  1.98 מטרים
 מספר:  25
 מכללה:  קרוליינה הצפונית (2010–2013)
 דראפט:  בחירה מספר 25, 2013 לוס אנג'לס קליפרס
 קבוצות כשחקן
 2013–2015   2015   2015–2019   2019   2019–2021   2021–2023 2023–:  לוס אנג'לס קליפרס   פיניקס סאנס   דטרויט פיסטונס   לוס אנג'לס לייקרס   ניו יורק ניקס   דאלאס מאבריקס יוסטון רוקטס
 
רג'ינלד ריידל "רג'י" בולוק (באנגלית: Reginald Ryedell "Reggie" Bullock; נולד ב-16 במרץ 1991) הוא כדורסלן אמריקאי המשחק בקבוצת יוסטון רוקטס מליגת ה-NBA, בעמדות הקלע והסמול פורוורד.
קריירת תיכונים ומכללות

בולוק נולד בעיר בולטימור שבמרילנד, וגדל בקינסטון שבקרוליינה הצפונית. בכל שלוש עונותיו האחרונות ב"תיכון קינסטון" נבחר לחמישיית העונה של ליגת התיכונים בקרוליינה הצפונית, ובשתיים מהן הוביל את קבוצתו לזכייה באליפות התיכונים של המדינה. בעונתו האחרונה קלע 25 נקודות למשחק והשתתף ב"משחק מקדונלד'ס אול-אמריקן".
בין השנים 2010–2013 למד באוניברסיטת קרוליינה הצפונית בצ'אפל היל, ושיחק בקבוצת הכדורסל שלה (ה"טאר הילס") תחת המאמן רוי ויליאמס. בעונות 2011 ו-2012 העפיל עם קבוצתו לשלב רבע הגמר ("Elite Eight") בטורניר אליפות המכללות, כשקלע כ-7.7 נקודות למשחק לצד כוכבי הקבוצה הריסון בארנס, ג'ון הנסון וטיילר זלר. בעונת 2013 עזבו בארנס, הנסון וזלר ל-NBA, וה"טאר הילס" הודחו כבר בסיבוב השלישי של אליפות המכללות על אף השיפור שהציג בולוק (13.9 נקודות למשחק). בסיום עונתו השלישית בקרוליינה הצפונית העמיד את עצמו בולוק לבחירה בדראפט ה-NBA.
קריירה מקצועית > לוס אנג'לס קליפרס

בולוק נלקח בבחירה ה-25 של דראפט 2013 על ידי לוס אנג'לס קליפרס. בעונת הרוקי שלו העפילו הקליפרס לשלב חצי גמר המערב, אך בולוק עצמו מיעט לקבל דקות משחק והשתתף ב-43 משחקים בלבד.
קריירה מקצועית > פיניקס סאנס

במהלך עונתו השנייה, ב-15 בינואר 2015, נשלח לפיניקס סאנס כחלק מטרייד משולש עם בוסטון סלטיקס. עד סיום אותה עונה השתתף ב-11 משחקים במדי הסאנס, וב-4 משחקים במדי קבוצת הבת שלה מליגת הפיתוח, בייקרספילד ג'אם.
קריירה מקצועית > דטרויט פיסטונס

לקראת עונת 2015/2016 נשלח בטרייד לדטרויט פיסטונס, יחד עם דני גריינג'ר ומרכוס מוריס, בתמורה לבחירת דראפט עתידית. בעונת 2016/2017 השתתף ב-31 משחקים בלבד לאחר שסבל מפציעות שונות בגב ובירך, ועבר ניתוח בברכו השמאלית לטיפול בקרע במניסקוס.
לקראת עונת 2017/2018 חתם על הארכת חוזה בדטרויט לשתי עונות נוספות עבור כ-5 מיליון דולר. באותה עונה שימש לראשונה כשחקן חמישייה קבוע, והציג שיפור משמעותי כשקלע 11.3 נקודות בממוצע למשחק. כמו כן סיים את העונה במקום השני ב-NBA באחוזי קליעה מהשלוש, עם 44.5%.
קריירה מקצועית > לוס אנג'לס לייקרס

ב-6 בפברואר 2019 נשלח בולוק בטרייד ללוס אנג'לס לייקרס, בתמורה לסביאטוסלב מיכאיליוק.
קריירה מקצועית > ניו יורק ניקס

ביולי 2019 חתם בולוק על חוזה בניו יורק ניקס.
קריירה מקצועית > דאלאס מאבריקס

באוגוסט 2021 חתם בולוק על חוזה ל-3 עונות בדאלאס מאבריקס. ב-12 ביולי 2023 הועבר לסן אנטוניו ספרס.
ב-4 באוקטובר 2023 חתם ביוסטון רוקטס.
חיים אישיים

אחותו הטרנסג'נדרית של בולוק, מיה הנדרסון, נרצחה בבולטימור ב-16 ביולי 2014 על רקע טרנספובי. לאחר הרצח סיפר עליה בראיון כי "היא שמחה להיות מי שהיא, ולא דאגה לגבי מה שאחרים חושבים עליה. אדם שיכול להתנתק מכל העולם ולא לדאוג לגבי מה שאחרים חושבים עליו הוא אדם חזק. זה אחד הדברים המשמעותיים שלמדתי ממנה".
ב-29 באוקטובר 2019 נהרגה אחות נוספת של בולוק, קיושה מור, בתקרית ירי בבולטימור.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | קליפרס | 43 | 0 | 9.2 | 0.355 | 0.301 | 0.778 | 1.3 | 0.3 | 0.2 | 0.0 | 2.7 |
| 2014/2015 | קליפרס | 25 | 2 | 10.5 | 0.426 | 0.385 | 0.800 | 1.6 | 0.2 | 0.4 | 0.1 | 2.6 |
| 2014/2015 | פיניקס | 11 | 0 | 6.8 | 0.063 | 0.000 | 0.500 | 0.9 | 0.2 | 0.1 | 0.2 | 0.4 |
| 2015/2016 | דטרויט | 37 | 0 | 11.6 | 0.439 | 0.415 | 0.933 | 1.8 | 0.7 | 0.3 | 0.1 | 3.3 |
| 2016/2017 | דטרויט | 31 | 5 | 15.1 | 0.422 | 0.384 | 0.714 | 2.1 | 0.9 | 0.6 | 0.1 | 4.5 |
| 2017/2018 | דטרויט | 62 | 52 | 27.9 | 0.489 | 0.445 | 0.796 | 2.5 | 1.5 | 0.8 | 0.2 | 11.3 |
| 2018/2019 | דטרויט | 44 | 44 | 30.8 | 0.413 | 0.388 | 0.875 | 2.8 | 2.5 | 0.5 | 0.1 | 12.1 |
| 2018/2019 | לייקרס | 19 | 16 | 27.6 | 0.412 | 0.343 | 0.810 | 2.6 | 1.1 | 0.8 | 0.4 | 9.3 |
| 2019/2020 | ניו יורק | 29 | 19 | 23.6 | 0.402 | 0.333 | 0.810 | 2.3 | 1.4 | 0.9 | 0.1 | 8.1 |
| 2020/2021 | ניו יורק | 65 | 64 | 30.0 | 0.442 | 0.410 | 0.909 | 3.4 | 1.5 | 0.8 | 0.2 | 10.9 |
| 2021/2022 | דאלאס | 68 | 37 | 28.0 | 0.401 | 0.360 | 0.833 | 3.5 | 1.2 | 0.6 | 0.2 | 8.6 |
| 2022/2023 | דאלאס | 78 | 55 | 30.3 | 0.409 | 0.380 | 0.703 | 3.6 | 1.4 | 0.7 | 0.2 | 7.2 |
| קריירה |  | 512 | 294 | 23.7 | 0.425 | 0.384 | 0.827 | 2.7 | 1.2 | 0.6 | 0.1 | 7.7 |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | קליפרס | 2 | 0 | 2.5 | 1.000 | 0.000 | 0.000 | 0.0 | 0.5 | 0.0 | 0.0 | 1.0 |
| 2015/2016 | דטרויט | 2 | 0 | 11.0 | 0.833 | 0.667 | 0.000 | 1.0 | 1.5 | 0.5 | 0.0 | 6.0 |
| 2020/2021 | ניו יורק | 5 | 5 | 32.4 | 0.385 | 0.345 | 0.800 | 3.4 | 1.2 | 0.6 | 0.2 | 8.8 |
| 2021/2022 | דאלאס | 18 | 18 | 39.3 | 0.404 | 0.397 | 0.889 | 4.6 | 1.7 | 1.2 | 0.1 | 10.6 |
| קריירה |  | 27 | 23 | 33.2 | 0.416 | 0.393 | 0.870 | 3.7 | 1.5 | 1.0 | 0.1 | 9.2 |
הערות שוליים

1 2  ריאיון עם בולוק, באתר freep.com,‏ 26 באוגוסט 2016
↑  נתוני משחק מקדונלד'ס אול-אמריקן 2010, באתר realgm.com
↑  רשימת הנבחרים בדראפט 2013, באתר basketball-reference.com
↑  בולוק מועבר בטרייד לפיניקס סאנס, באתר הקבוצה, 15 בינואר 2015
↑  דטרויט מצרפת את בולוק, גריינג'ר ומוריס, באתר הקבוצה, 9 ביולי 2015
↑  בולוק עובר ניתוח במניסקוס, באתר cbssports.com,‏ 30 בנובמבר 2016
↑  דטרויט פיסטונס מחתימה את אנתוני טוליבר ורג'י בולוק, באתר foxsports.com,‏ 14 ביולי 2017
↑  המובילים הסטטיסטיים של עונת 2017/2018 ב-NBA, באתר basketball-reference.com
↑  בולוק נשלח בטרייד ללייקרס, באתר הקבוצה, 6 בפברואר 2019
↑  הניקס מחתימים על בולוק ומוריס, באתר הקבוצה, 16 ביולי 2019
↑  SPURS COMPLETE THREE-TEAM DEAL WITH MAVERICKS AND CELTICS, www.nba.com (באנגלית)
↑  Rockets Sign Free Agent Reggie Bullock, www.nba.com (באנגלית)
↑  אחותו של בולוק נהרגת בבולטימור, באתר baltimore.com,‏ 30 באוקטובר 2019
רזוננס כימי

תרשים המדגים את סימון מעבר האלקטרונים במולקולות ובצורונים בכלל ובין מצבי רזוננס בפרט, המסוכם על ידי מונחון IUPAC
תרשים של רזוננס כימי במולקולות אוזון, בנזן וקרבוקטיון אלילי. משמאל מוצגים צורוני הרזוננס השונים ומימין מבנה הצורון ההיברידי, המשלב את שניהם
רֵזוֹנַנְס (באנגלית: Resonance) הוא מודל תאורטי גרפי בכימיה הנוצר על מנת להסביר את מבנה המולקולות, במצבים בהם תיאור המבנה התוך מולקולרי ופיזור האלקטרונים במולקולה המתקבל על ידי מבנה לואיס הוא חלקי ולא מדויק.
הביטוי העברי לרזוננס הוא "אל-איתור" ונובע מחוסר האפשרות לאתר במקום ספציפי את האלקטרונים במולקולה.
הרזוננס הוא מרכיב חיוני עבור הבנה ושימוש בתיאורית אורביטלים מולקולריים (באנגלית: Molecular orbital, או בקיצור MO theory). הרזוננס משמש את העוסקים בכימיה אורגנית ובכימיה אי-אורגנית.